Na podlagi 3. člena Odloka o porabi koncesijske dajatve za trajnostno gospodarjenje z divjadjo v Občini Lenart (MUV, št. 14/2010) v povezavi s šestim odstavkom 29. člena Zakona o divjadi in lovstvu (Uradni list RS, št. 16/04, 120/06 – odl. US, 17/08, 46/14 – ZON-C, 31/18, 65/20 in 97/20 – popr.) objavlja Občina Lenart, Trg osvoboditve 7, 2230 Lenart v Slov. goricah (v nadaljevanju: občina)

**JAVNI RAZPIS**

**za sofinanciranje aktivnosti trajnostnega gospodarjenja z divjadjo**

**v Občini Lenart v letu 2020**

1. **PREDMET JAVNEGA RAZPISA**

Predmet javnega razpisa je sofinanciranje aktivnosti trajnostnega gospodarjenja z divjadjo in sicer ukrepov varstva divjadi in biomeliorativnih ukrepov (vzdrževanje pasišč, grmišč, gozdnih jas, mokrišč in remiz za malo divjad, vzdrževanje gozdnega roba, izdelava in vzdrževanje kaluž, sadnja in vzdrževanje plodonosnega drevja in grmovja, postavitev in vzdrževanje gnezdilnic, solnic in prež), (v nadaljevanju: aktivnosti), v posameznih loviščih, katerih lovna površina leži v občini. S tem želimo vzpodbuditi upravljavce lovišč k še boljšemu trajnostnemu gospodarjenju z divjadjo in loviščem.

Aktivnosti se morajo izvajati v skladu s pogodbo o sofinanciranju aktivnosti trajnostnega gospodarjenja z divjadjo za leto 2020, koncesijsko pogodbo za trajnostno gospodarjenje z divjadjo, programi in načrti upravljanja z divjadjo, predpisi s področja lovstva, ohranjanja narave, varstva okolja in zaščite živali ter drugimi veljavnimi predpisi.

1. **OSNOVNI POGOJI ZA KANDIDIRANJE NA JAVNEM RAZPISU**

Vlagatelj mora izpolnjevati naslednje pogoje:

• je v Republiki Sloveniji registriran kot lovska družina,

* ima sklenjeno veljavno koncesijsko pogodbo za trajnostno gospodarjenje z divjadjo za lovišče, ki leži v občini Lenart,

• ni v postopku prisilne poravnave, stečaju ali likvidacijskem postopku,

* ima poravnane davke, prispevke in druge obvezne dajatve državi in občini.

1. **MERILA ZA DODELITEV SREDSTEV**

Vsak vlagatelj prejme sorazmerni del sredstev glede na lovno površino lovišča, ki leži v občini Lenart. V primeru, da se sredstva ne porabijo, se ostanek sredstev enakomerno porazdeli med izbrane vlagatelje.

1. **VIŠINA SREDSTEV**

Okvirna višina sredstev je 1.030,64 EUR (prejeta vsota občine leta 2019 iz naslova koncesij za trajnostno gospodarjenje z divjadjo v letu 2018). Višina sredstev je vsakoletni podatek iz obvestila Ministrstva za kmetijstvo, gozdarstvo in prehrano Republike Slovenije.

1. **ROK PORABE DODELJENIH SREDSTEV**

Dodeljena sredstva za tekoče leto morajo biti v tekočem letu tudi porabljena.

1. **RAZPISNA DOKUMENTACIJA**

Razpisna dokumentacija za vlogo na javni razpis za sofinanciranje aktivnosti za trajnostno gospodarjenje z divjadjo vsebuje:

• Besedilo javnega razpisa

• Navodilo vlagateljem za izdelavo vloge

• Postopek za dodelitev sredstev

• Vzorec pogodbe

• Navodila vlagateljem za izpolnjevanje obrazcev

• Obrazce:

- Obrazec - PRIJAVA NA RAZPIS,

- Obrazec - IZJAVA VLAGATELJA O IZPOLNJEVANJU POGOJEV

*Vloga mora biti izdelana v skladu z razpisno dokumentacijo.*

Razpisna dokumentacija je vlagateljem na voljo od dneva objave tega javnega razpisa na spletnih straneh Občine Lenart [www.lenart.si](http://www.lenart.si) in v glavni pisarni št. 6/1 Občine Lenart, do zaključka tega javnega razpisa to je do 16.10.2020 do 12. ure.

1. **NAČIN, ČAS IN KRAJ ODDAJE PRIJAV NA JAVNI RAZPIS**

Vlagatelji morajo vloge oddati osebno ali po pošti na naslov: Občina Lenart, Trg osvoboditve 7, 2230 Lenart v Slov. goricah, najkasneje do 16.10.2020 do 12.00 ure (velja datum poštnega žiga).

Na hrbtni strani ovojnice ali prednji strani levo zgoraj mora biti naveden naziv in naslov vlagatelja. Vloga mora biti poslana v zaprti ovojnici in z obvezno navedbo razpisnega področja na prednji strani ovojnice:

* Ne odpiraj - vloga na javni razpis - sofinanciranje trajnostnega gospodarjenja z divjadjo v občini Lenart v letu 2020 in
* Ime lovišča na katerega se vloga nanaša.

Nepravočasne in nepravilno opremljene vloge bodo zavržene.

1. **ČAS IN KRAJ ODPIRANJA PRISPELIH VLOG**

Odpiranje vlog bo dne 19.10.2020 ob 9.00 uri v prostorih Občine Lenart. Odpiranje vlog ni

javno.

1. **ODLOČANJE V POSTOPKU RAZPISA IN OBVEŠČANJE O IZIDU RAZPISA**

Zavržene bodo vloge:

- ki ne bodo poslane v roku in na način, ki je določen v 7. točki tega besedila razpisa,

- ki ne bodo vsebovale vseh dokazil in drugih sestavin, ki jih zahteva besedilo razpisa in razpisne dokumentacije in ne bodo dopolnjene v roku za dopolnitev vloge (nepopolne vloge).

Zavržene bodo vloge:

- tistih vlagateljev, ki ne bodo izpolnjevali osnovnih pogojev in pogojev določenih v besedilu razpisa in razpisne dokumentacije.

Vlagatelji bodo prejeli sklep o višini odobrenih sredstev. Po preteku pritožbenega roka se bodo z upravičenci sklenile pogodbe o dodelitvi sredstev.

1. **KRAJ IN ČAS, KJER LAHKO ZAINTERESIRANI DVIGNEJO RAZPISNO DOKUMENTACIJO**

Razpisna dokumentacija je od dneva te objave do izteka prijavnega roka dosegljiva na spletni strani občine [www.lenart.si](http://www.lenart.si) ali pa jo v tem roku zainteresirani dvignejo vsak delovni dan v času uradnih ur v glavni pisarni Občine Lenart.

1. **DODATNE INFORMACIJE V ZVEZI Z RAZPISOM**

Vse dodatne informacije v zvezi s tem javnim razpisom dobijo zainteresirani po telefonu vsak

delovni dan v času uradnih ur ali po e-pošti.

Pooblaščena oseba za dajanje informacij med javnim razpisom je Martin Breznik.

Številka: 330-10/2020

Lenart v Slovenskih goricah, 21.09.2020

**OBČINA LENART**

**Župan**

**mag. Janez Kramberger, dr. vet. med.**